74. ΝΟΜΟΘΕΤ. ΔΙΑΤΑΓΜΑ υπ’ αριθ. 1009 της 11/19 Οκτ. 1971 (ΦΕΚ Α΄ 203) Περί αντικαταστάσεως των διατάξεων του άρθρ. 3 του Ν.Δ. 470/1970 «περί συμπληρώσεως των διατάξεων του Ν.Δ. 306/1969 και περί απαλλαγής εκ φόρων και τελών των τόκων της αυτοχρηματοδοτήσεως των έργων Εθνικής Οδού Κατερίνης–Αιγινείου–Κλειδίου–Θεσσαλονίκης». Άρθρον μόνον.-Το άρθρ. 3 του Ν.Δ. 470/1970, αντικαθίσταται, αφ’ ης ίσχυσεν, ως ακολούθως: «Άρθρ.3.-1.Απαλλάσσονται παντός φόρου, τέλους χαρτοσήμου, ή άλλης επιβαρύνσεως υπέρ του Δημοσίου οι τόκοι των δανείων ή πιστώσεων των παρεχομένων παρά της FIRST NATIONAL CITY BANK και της Ανωνύμου Γενικής Εταιρείας Κατασκευών «ΟΔΩΝ ΚΑΙ ΟΔΟΣΤΡΩΜΑΤΩΝ» δια τη μερικήν χρηματοδότησιν των εργασιών κατασκευής της Εθνικής οδού Κατερίνης–Αιγινείου – Κλειδίου–Θεσσαλονίκης μετά διακλαδώσεως από Χαλάστρας εις Βαθύλακον, συμπεριλαμβανομένων και των επί της οδού ταύτης τεσσάρων μεγάλων γεφυρών. 2.Η παρ. 2 του άρθρ. 1 του Ν.Δ. 274/1969, εφαρμόζεται και επί των περί ων η ανωτέρω παρ. 1 συμβάσεων χρηματοδοτήσεως, των προεξοφλήσεων, αναπροεξοφλήσεων και εξοφλήσεων αυτών, ως και παντός συναφούς εγγράφου». Η παρ. 2 του άρθρ. 1 Ν.Δ. 274/1969 (τόμ. 27Α σελ. 316,19) αφορά απαλλαγήν τελών χαρτοσήμου. 